हर‍ियाणा में स‍िर्फ इस वजह से स्‍टूडेंट ने किया प्रिंसिपल का मर्डर, बेटे के जुर्म में प‍िता भी हुए गिरफ्तार - Inext Live
⁄ Student shot school principal in yamunanagar of haryana father also arrest
Student shot school principal in yamunanagar of haryana father also arrest
By: Shweta Mishra | Publish Date: Sun 21-Jan-2018 12:42:28 PM (IST)
हर‍ियाणा में एक स्‍कूल के अंदर 12वीं कक्षा के छात्र द्वारा प्रिंसिपल की गोलियों से भूनकर हत्‍या का द‍िल दहला देने वाला मामला सामने आया है। इस मामले आरोपी छात्र और उसके प‍िता की गिरफ्तारी हो गई है। इस मामले में छात्र द्वारा प्रिंस‍िपल की हत्‍या करने की जो वजह थी और काफी चौकाने वाली है। वहीं पढ़ें बेटे के इस जुर्म में प‍िता की क्‍यों हुई गिरफ्तारी...
श‍िवांश दो द‍िन पहले ही बालिग हुआ
हरियाणा में यमुनानगर के थापर ग्राउंड स्थित स्वामी विवेकानंद पब्लिक स्कूल में कल शन‍िवार को एक द‍िल दहला देने वाला हादसा हुआ। यहां प्रिंसिपल रितु छाबड़ा को 12वीं कक्षा के छात्र शिवांश गोलियों से भून दिया। घायल प्रिंसिपल को नजदीक के स्वामी विवेकानंद मल्टीस्पेशलिटी अस्पताल ले जाया गया, जहां कुछ देर बाद ही उनकी मौत हो गई। वहीं इस घटना के बाद श‍िवांश ने भागने की कोश‍िश की लेक‍िन वह असफल रहा। प्रिंसिपल कार्यालय में गोलियां चलने के बाद दौड़े स्‍टॉफ ने उसे पकड़ लि‍या था। ऐसे में शि‍वांश को पुलि‍स ने अरेस्‍ट कर ल‍िया। श‍िवांश दो द‍िन पहले ही बालिग हुआ था।
अलमारी का ताला तोड़ न‍िकाली रिवाल्वर
वहीं इस पूरे में मामले डीएसपी हेड क्वार्टर अनिल गुर्जर कहना है क‍ि‍ इस मामले में श‍िवांश के प‍िता को भी गिरफ्तार कर ल‍िया गया है। श‍िवांश ने जि‍स बंदूक से गोल‍ियां चलाई है वह उनके प‍िता की थी। ऐसे में उसके पिता पर भी आर्म्स एक्ट के तहत केस दर्ज किया गया है। पूछतांछ में आरोपी छात्र श‍िवांश ने पुलि‍स को बताया क‍ि शनिवार सुबह वह प‍िता के घर से बाहर जाने का इंतजार कर रहा था। ऐसे में जब 10 बजे के बाद पिता काम पर चले गए तो उसने अलमारी का ताला तोड़ा और रिवाल्वर निकालकर चुपचाप जेब में रख ल‍िया था। उसके घर में क‍िसी को इस बात की भनक भी नहीं लगी थी।
प्रोजेक्ट फाइल पर साइन करने से इंकार
बतादें क‍ि‍ श‍िवांश इकॉनॉमिक्स में कमजोर था। प्रिंस‍िपल र‍ितु जब इकॉनॉमिक्स की क्‍लास लेती थीं तो तब भी वह श‍िवांश को डांट देती थी। श‍िवांश को इसमें अपनी बेज्‍जती महसूस होती थी। उसे लगता था क‍ि प्रिंस‍िपल उसे क्‍लास में सब बच्‍चों के सामने नीचा द‍िखाती हैं। इसके बाद उसने प्रिंस‍िपल को सबक स‍िखाने का प्‍लान क‍िया था। हाल ही में उसे एक प्रोजेक्‍ट करने को म‍िला था। उसका प्रोजेक्ट भी पूरा नहीं था। इसल‍िए प्रिंसिपल र‍ितु छाबड़ा ने उसके प्रोजेक्ट फाइल पर साइन करने से इन्कार कर दिया था। यह बात श‍िवांश को नागवार गुजरी थी। इसके बाद देखते ही देखते ही उसने उन पर गोल‍ियां चला दीं।
जहां महिलाओं को जाने की इजाजत नहीं वहां रोज पहुंची प्रवीणा, हौसला देख राष्ट्रपति ने द‍िया फर्स्‍ट वूमन अवॉर्ड
# Student Shot School Principal
# Shot School Principal
# Principal In Yamunanagar Haryana
# Haryana Principal Murder Case
# Principal Murder Case
# Student Murder Principal